Source: https://info.raad.tartu.ee/dhs.nsf/web/gpunid/GC22581C40021DC41C2257C4700264238?OpenDocument
Timestamp: 2020-08-04 11:49:24+00:00

Document:
Õigusakti eelnõu: Määrus nr.LVK-M-0002 Tartu linna 2014. aasta eelarve Tartu Linnavolikogu, Määrus LVK-M-0002
Õigusakti eelnõu: Tartu linna 2014. aasta eelarve
Teema: Tartu linna 2014. aasta eelarve
Reg. number: LVK-M-0002
Koostamise kp: 21.11.2013
Koostaja: Külli Lust
Ettekandja: Kajar Lember
Esitab: linnavalitsus, 21.11.2013 istungi protokoll nr 84
Juhtiv komisjon: Rahanduskomisjon
Komisjonid: Arengu- ja planeerimiskomisjon
Hariduskomisjoni protokoll nr 1:
Kultuurikomisjoni protokoll nr 1:
Arengu- ja planeerimiskomisjoni protokoll nr 2:
Linnamajanduskomisjoni protokoll nr 1:
Sotsiaalkomisjoni protokoll nr 1:
Linnavarakomisjoni protokoll nr 1:
Rahanduskomisjoni protokoll nr 1:
Linnavalitsuse istungi protokoll nr 88 (punkt 46):
Rahanduskomisjoni protokoll nr 2:
Õigusakt: Tartu Linnavolikogu 20.12.2013 määrus nr 3 "Tartu linna 2014. aasta eelarve"
Failid: 2014 m Lisa 1.pdf ( 6 kb )
2014 m lisa 2.pdf ( 6 kb )
2014 m lisa 3.pdf ( 14 kb )
2014 m lisa 5.pdf ( 5 kb )
Tartu_Linnavolikogu_Maarus_2013_LVK-M-0002.pdf ( 20 kb )
2014 m lisa 4.pdf ( 358 kb )
2014seletuskiri .pdf ( 4471 kb )
IRL ettepanekud.pdf ( 113 kb )
Kangilaski, Ginter, Salm 3.pdf ( 54 kb )
Kangilaski, Ginter, Salm1.pdf ( 52 kb )
Kangilaski, Ginter, Salm2.pdf ( 51 kb )
Imre Murk.pdf ( 88 kb )
Lisa TLVP2013121000088.pdf ( 134 kb )
seletuskiri LV seisukohtade juurde.pdf ( 146 kb )
ettepanekud.pdf ( 164 kb )
21. november 2013. a. nr LVK-M-0002
Tartu linna 2014. aasta eelarve
Määrus kehtestatakse kohaliku omavalitsuse üksuse finantsjuhtimise seaduse § 23 lõike 2 alusel ja Tartu Linnavolikogu 11. oktoobri 2012. a määruse nr 74 "Tartu linna eelarve koostamise, täitmise ja finantsjuhtimise kord" § 20 punktide 1-3 alusel.
§ 1. Tartu linna 2014. aasta eelarve
Tartu linna 2014. aasta eelarve kogumaht on 134 358 634 eurot, eelarve võetakse vastu vastavalt lisadele 1-5.
§ 2. Kohustuste võtmise lubamine
(1) Linnavalitsusel lubatakse võtta laenu või emiteerida võlakirju investeeringute katteks kokku kuni 10 726 451 euro ulatuses.
(2) Linnavalitsusel lubatakse võtta lühiajalist arvelduslaenu 2014. aasta jooksvate kulude katteks kuni 5 100 000 euro ulatuses.
(3) Linnavalitsusel lubatakse võtta laenu välisabi vahenditega rahastatavate projektide sildfinantseerimiseks kuni 2 500 000 euro ulatuses.
§ 3. Muud eelarve vastuvõtmisega samaaegselt tehtavad otsused
(1) Välisabi vahenditega rahastatavate projektide sildfinantseerimise suurimaks lubatud mahuks määratakse 3 200 000 eurot.
(2) Kassatagavara suuruseks 2014. aastal määratakse 6 391 eurot.
Reservfondi suuruseks määratakse 600 000 eurot, millest kassareservi suurus on 255 000 eurot.
§ 5. Kulude eelarve vahendites ümberpaigutuste tegemine
Linnavalitsusel lubatakse teha kulude eelarve vahendites ümberpaigutusi vastavalt riigi raamatupidamise üldeeskirja kontoplaanis tehtavatele muudatustele.
Määrus jõustub 1. jaanuaril 2014. a.
2014 m Lisa 1.pdf 2014 m lisa 2.pdf 2014 m lisa 3.pdf 2014 m lisa 5.pdf
Tartu Linnavolikogu määruse eelnõu "Tartu linna 2014. aasta eelarve " juurde
2014. aasta linnaeelarve kogumahuks on kavandatud 134 358 634 eurot. Võrreldes käesoleva aasta täpsustatud eelarvega kahaneb eelarve maht 15%. Peaaegu poole võrra väheneb finantseerimistegevus (linna laenukohustuste refinantseerimine) ning investeerimistegevus kahaneb suurima objekti, Tartu idapoolse ringtee ehituse peaaegu kaks korda väiksema mahu tõttu. Üldise vähenemise tingib asjaolu, et 2007-2013 perioodi Euroopa Liidu toetuste kasutamine on lõppjärgus ning uue 2014-2020 perioodi meetmed pole veel avanenud.
Põhitegevuse tuludena on eelarvesse kavandatud 104 373 944 eurot ehk 1,4% rohkem kui 2013. aastal. Füüsilise isiku tulumaksust laekuvate summade kasvuks on 5,3%. Põhitegevuse tulud moodustavad 78% tuludest. Investeerimistegevuse tulud – toetused põhivara soetuseks, vara müük ja finantstulud – moodustavad 17 591 439 eurot ehk 13% tuludest, finantseerimistegevuse tulud 10 726 451 eurot ehk 8% ja likviidsete vahendite kasutuselevõtt 1 666 800 eurot ehk 1%.
Põhitegevuse kuludeks on kavandatud 98 875 341 eurot ehk 0,9% rohkem kui 2013. aastal. Põhitegevuse kulude osatähtsus on 74% eelarvest. Üle poole põhitegevuse kuludest moodustavad hariduse valdkonna kulud.
Põhitegevuse tulem ehk põhitegevuse tulude ja põhitegevuse kulude vahe on 5 498 603 eurot, mis tähendab, et eelarve järgib kohaliku omavalitsuse üksuse finantsjuhtimise seaduse põhinõudeid ning linnal jääb raha ka investeerimistegevuseks.
Investeeringud moodustavad linnaeelarve kuludest 20%. Investeerimistegevuse kuludeks planeeritakse kokku 26 661 763 eurot ehk 40% vähem kui 2013. aastal. Investeerimistegevuse katteallikatest moodustavad linnaeelarve vahendid 11 004 798 eurot ja välisrahastus 15 656 965 eurot. Välisrahastusest suurima osa, 11 000 000 eurot, moodustab toetus Tartu idapoolse ringtee ehitamiseks. Idaringtee kogueelarve on 13 313 000 eurot. Idaringteed arvestamata investeeritakse peamiselt majanduse ja hariduse valdkonda.
Investeerimistegevuse tulem ehk investeerimistegevuse tulude ja kulude vahe, -9 070 324 eurot, kaetakse ülaltoodud põhitegevuse tulemi, 1 904 921 euro ulatuses finantseerimistegevuse ja 1 666 800 euro ulatuses likviidsete varade kasutuselevõtu arvelt.
Finantseerimistegevuse tuludeks on kavandatud 10 726 451 eurot, millest 8 551 451 eurot on kavas olemasolevate laenukohustuste refinantseerimiseks ja 2 175 000 eurot investeerimiseks – põhiliselt Tartu idapoolse ringtee ehituse omafinantseeringu katteks.
Finantseerimistegevuse netosumma ehk võetavate ja tagasimakstavate kohustuste vahe,1 904 921 eurot, võrra suurenevad linna laenukohustused. 2014. aasta lõpuks on linna laenukohustused 52 780 346 eurot, mis moodustavad linna põhitegevuse tuludest 51%.
Eelnõule esitatud parandusettepanekud:
Linnavalitsuse ettepanekud ja seisukohad:
Ettepanekute tabel koos linnavalitsuse ja rahanduskomisjoni seisukohtadega:

References: § 23
 § 20

§ 1

§ 2

§ 3

§ 5